《新作书室梦锡示诗羡其清坐》
宋代·孔平仲

新辟西垣小室成，开编静得古人情。峥嵘老柏寒尤健，窈窕幽窗雪更明。

我愧滥巾居此地，君能倾盖似平生。篇诗何必深相羡，渌水芙蓉岂不清。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。